नंदिता शाह

नंदिता शाह (१५ फेब्रुवारी, १९५९) ह्या एक भारतीय होमिओपॅथिक डॉक्टर आणि लेखिका आहेत. त्यांनी १९८१ मध्ये वैद्यकीय व्यवसाय सुरू केला आणि २००५ मध्ये सॅन्क्युअरी फॉर हेल्थ अँड रिकनेक्शन टू ॲनिमल्स अँड नेचर (SHARAN) ही गैर-सरकारी संस्था स्थापन केली. २०१६ साली त्यांना यासाठी नारी शक्ती पुरस्कार सन्मान प्रदान करण्यात आला.

 प्रारंभिक आयुष्य 
नंदिता शाह यांचा जन्म १५ फेब्रुवारी १९५९ रोजी मुंबईत झाला. त्यांनी मुंबईतील सीएमपी होमिओपॅथिक मेडिकल कॉलेजमधून होमिओपॅथीमध्ये डॉक्टर म्हणून विशेषज्ञता पात्रता मिळवली आणि १९८१ पासून त्या होमिओपॅथी मध्ये प्रॅक्टिस करत आहेत. शाह १९८५ पासून शाकाहारी आहेत. १९९९ मध्ये ऑरोविलला जाण्यापूर्वी त्यांनी न्यू यॉर्कमधील वॉटकिन्स ग्लेन येथील फार्म सॅन्क्युअरी या प्राण्यांच्या निवारा केंद्रात इंटर्न म्हणून काम केले.

 कारकिर्द 
२००५ मध्ये, शहा यांनी पौष्टिक आहाराला प्रोत्साहन देण्यासाठी सँकच्युअरी फॉर हेल्थ अँड रिकनेक्शन टू ॲनिमल्स अँड नेचर (SHARAN) ही गैर-सरकारी संस्था स्थापन केली. त्यांचा असा विश्वास आहे की शाकाहारी जेवण आणि कच्चे अन्न सेवन केल्याने नैराश्य, मधुमेह, उच्च रक्तदाब आणि हृदयरोग यासारख्या समस्या टाळता येतात. भारतातील कोविड-१९ साथीच्या काळात, SHARAN ने मोफत ऑनलाइन स्वयंपाक कार्यशाळा घेतल्या.

२०१६ चा नारी शक्ती पुरस्कार मिळवणाऱ्या तमिळनाडूतील चार महिलांपैकी शाह एक होत्या. हा पुरस्कार नवी दिल्ली येथे राष्ट्रपती भवनात भारताचे तत्कालीन राष्ट्रपती प्रणब मुखर्जी यांनी प्रदान केला. शाह ह्या "रिव्हर्सिंग डायबिटीज इन २१ डेज" या पुस्तकाच्या लेखिका आहेत. दुधातील प्रथिने मधुमेहाचे कारण असू शकतात असे त्यांचे मत आहे. २०२० पर्यंत, त्या ऑरोव्हिलमध्ये राहत होत्या.

 संदर्भ 

वर्ग:इ.स. १९५९ मधील जन्म
वर्ग:नारी शक्ती पुरस्कारविजेते
वर्ग:२१व्या शतकातील भारतीय लेखक
वर्ग:स्त्री चरित्रलेख